techiaith/cofnodycynulliad_en-cy huggingface dataset:
English: I thank the Member for that question and drawing attention to the advice that Public Health Wales, drawing on wider UK expertise in this area, has provided to citizens and to businesses in Barry. The last press release containing advice for members of the public and for businesses was released in September. Since then, the incident management team that has been set up has continued to take action in the Barry area. It's due to meet next on 21 October. It will look at the latest information, including, for example, the recent testing of all four registered local water cooling towers in Barry, none of which turned out to be a source of the legionella bacteria. Now, the incident management team will stay in place for six months beyond the latest incident, and the latest individual to be identified as suffering from legionnaire's disease was in August of this year. So, the incident management team will stay in place at least until the early months of next year. It will continue to work with businesses, it will continue to pursue any new avenues of inquiry that become available to it, and it will continue to provide advice for local citizens of the actions that they can take of the sort that David Melding set out: removing unused taps and shower heads, draining water bowsers and garden hoses, using commercial screen washes in vehicles, and so on - all of which are practical things that individuals can do and which will reduce the risk of further incidence of legionnaire's disease in Barry over the months ahead.
Welsh: Diolchaf i'r Aelod am y cwestiwn yna ac am dynnu sylw at y cyngor y mae Iechyd Cyhoeddus Cymru, gan ddefnyddio arbenigedd ehangach y DU yn y maes hwn, wedi ei roi i ddinasyddion ac i fusnesau yn y Barri. Cyhoeddwyd y datganiad diwethaf i'r wasg yn cynnwys cyngor i aelodau'r cyhoedd ac i fusnesau ym mis Medi. Ers hynny, mae'r tîm rheoli digwyddiadau sydd wedi ei sefydlu wedi parhau i weithredu yn ardal y Barri. Disgwylir iddo gyfarfod nesaf ar 21 Hydref. Bydd yn edrych ar yr wybodaeth ddiweddaraf, gan gynnwys, er enghraifft, y profion diweddar ar bob un o'r pedwar tŵr oeri dŵr lleol sydd wedi eu cofrestru yn y Barri, na chanfuwyd bod yr un ohonyn nhw yn ffynhonnell o'r bacteria legionella. Nawr, bydd y tîm rheoli digwyddiadau yn aros ar waith am chwe mis ar ôl y digwyddiad diweddaraf, ac roedd yr unigolyn diweddaraf y nodwyd ei fod yn dioddef o glefyd y llengfilwyr ym mis Awst eleni. Felly, bydd y tîm rheoli digwyddiadau yn aros ar waith hud at fisoedd cynnar y flwyddyn nesaf o leiaf. Bydd yn parhau i weithio gyda busnesau, bydd yn parhau i fynd ar drywydd unrhyw lwybrau ymchwilio newydd a fydd ar gael iddo, a bydd yn parhau i ddarparu cyngor i ddinasyddion lleol ar y camau y gallan nhw eu cymryd o'r math a nododd David Melding: tynnu tapiau a phennau cawod nad ydyn nhw'n cael eu defnyddio, draenio tanciau dŵr a phibellau dŵr gardd, defnyddio golchyddion sgrin masnachol mewn cerbydau, ac yn y blaen - sydd i gyd yn bethau ymarferol y gall unigolion eu gwneud ac a fydd yn lleihau'r perygl o fwy o achosion o glefyd y llengfilwyr yn y Barri dros y misoedd i ddod.
English: I thank the Member for that. The Welsh Government supports the pharmaceutical industry through investment in research, product development, expert promotion and professional development. Earlier this year, for example, the Minister for health announced a new £100,000 funding package for pharmacist training. This funds specialist clinical skills training for 50 new pharmacists across Wales.
Welsh: Diolchaf i'r Aelod am hynna. Mae Llywodraeth Cymru yn cefnogi'r diwydiant fferyllol trwy fuddsoddi mewn gwaith ymchwil, datblygu cynnyrch, hyrwyddo arbenigol a datblygiad proffesiynol. Yn gynharach eleni, er enghraifft, cyhoeddodd y Gweinidog iechyd becyn ariannu £100,000 newydd ar gyfer hyfforddiant i fferyllwyr. Mae hwn yn ariannu hyfforddiant sgiliau clinigol arbenigol ar gyfer 50 o fferyllwyr newydd ledled Cymru.
English: Very positive news indeed, First Minister. And, as you will be aware, the pharmaceutical industry in the UK invests £4.3 billion per annum into research and development, more than any other sector of the economy, and the UK has the lowest prices for medicine in the whole of Europe as a consequence. How do you propose this support and investment is secured for the future, given the 'Medicines for the Many' policy launched at the recent Labour Party conference in Brighton - a policy that could rob research and development of much-needed investment, and a policy that the Association of the British Pharmaceutical Industry has stated will not lead to more patients getting access to the medicines that they need, the medicines that some desperately need?
Welsh: Newyddion cadarnhaol iawn yn wir, Prif Weinidog. Ac, fel y byddwch yn gwybod, mae'r diwydiant fferyllol yn y DU yn buddsoddi £4.3 biliwn y flwyddyn mewn ymchwil a datblygu, mwy nag unrhyw sector arall o'r economi, a'r DU sydd â'r prisiau isaf am feddyginiaeth yn Ewrop gyfan o ganlyniad i hynny. Sut ydych chi'n bwriadu sicrhau'r cymorth a'r buddsoddiad hwn ar gyfer y dyfodol, o ystyried y polisi 'Meddyginiaethau i'r Llawer' a lansiwyd yng nghynhadledd ddiweddar y Blaid Lafur yn Brighton - polisi a allai gymryd buddsoddiad y mae mawr ei angen oddi wrth ymchwil a datblygu, a pholisi y mae Cymdeithas Diwydiant Fferyllol Prydain wedi dweud na fydd yn arwain at fwy o gleifion yn gallu cael gafael ar y meddyginiaethau sydd eu hangen arnyn nhw, y meddyginiaethau y mae rhai eu hangen yn ddybryd?
English: Llywydd, there's a long history here in Wales of supporting the pharmaceutical industry. If you'd permit me, I'd like to congratulate my old employers at Cardiff University, where the pharmacy department is this week celebrating its centenary, having opened its doors in October 1919. It continues to carry out research and professional training in the pharmacy field. There are many new ways - and very many calls around this Chamber over many years - in which we support the community pharmacy network here in Wales. But we do that because we have our eyes very firmly on the public interest. There is a long call - it was led by Dr Julian Tudor-Hart here in Wales - for Governments to take action, so that the public interest is put to the fore in medicine production. While we are very keen to work with the pharmaceutical industry to support the many good things that it does in Wales, we shouldn't turn our back on the idea that there may be further ways in which the public interest can be pursued in the pharmaceutical field. As a Government, it is always the public interest that guides our actions in investment, in support for the industry and in new possibilities for doing that in the future.
Welsh: Llywydd, mae hanes hir yma yng Nghymru o gefnogi'r diwydiant fferyllol. Gyda'ch caniatâd, hoffwn longyfarch fy hen gyflogwyr ym Mhrifysgol Caerdydd, lle mae'r adran fferylliaeth yn dathlu ei chanmlwyddiant yr wythnos hon, gan iddi agor ei drysau ym mis Hydref 1919. Mae'n parhau i gynnal ymchwil a hyfforddiant proffesiynol ym maes fferylliaeth. Mae llawer o ffyrdd newydd - a llawer iawn o alwadau o amgylch y Siambr hon dros flynyddoedd lawer - yr ydym yn cefnogi'r rhwydwaith fferylliaeth gymunedol yma yng Nghymru. Ond rydym yn gwneud hynny oherwydd bod ein sylw wedi'i hoelio'n gadarn iawn ar fudd y cyhoedd. Mae yna alwad hir - fe'i harweiniwyd gan Dr Julian Tudor-Hart yma yng Nghymru - i Lywodraethau weithredu, fel bod lles y cyhoedd yn cael blaenoriaeth wrth gynhyrchu meddyginiaethau. Er ein bod yn awyddus iawn i weithio gyda'r diwydiant fferyllol i gefnogi'r llu o bethau da y mae'n ei wneud yng Nghymru, ni ddylem droi ein cefnau ar y syniad bod, o bosibl, ffyrdd eraill o fynd ar drywydd lles y cyhoedd yn y maes fferyllol. Fel Llywodraeth, lles y cyhoedd sydd bob amser yn llywio ein camau buddsoddi, wrth gefnogi'r diwydiant ac o ran posibiliadau newydd o wneud hynny yn y dyfodol.
English: I would agree that the public interest is integral here, which is why, in relation to the cystic fibrosis drug Orkambi, Vertex isn't only submitting an application for the drug, it's submitting a patient access scheme alongside that, which of course allowed for it to be okayed in Scotland. My question is: how often are these patient access schemes considered here in Wales alongside a drug application, so that we can not only help the drug industry and the pharmaceutical industry - because of course, they exist, and they must exist, although I understand that the parameters could change - but also in terms of how the patients could benefit? Because I do sincerely believe that, sometimes, it's so astronomical in price, that affects how the NHS can allow those drugs to be put on the market. So, we must find a way that, if these drugs sincerely change people's lives, they get access to them, but in a way that is ethical and that helps society as a whole.
Welsh: Byddwn yn cytuno bod lles y cyhoedd yn rhan annatod o hyn, a dyna pam, o ran y cyffur ffibrosis systig Orkambi, nad yw Vertex yn cyflwyno cais am y cyffur yn unig, mae'n cyflwyno cynllun helpu cleifion i gael gafael arno ochr yn ochr â hynny, ac wrth gwrs fe wnaeth hynny ganiatáu iddo gael cymeradwyaeth yn yr Alban. Fy nghwestiwn i yw: Pa mor aml y caiff y cynlluniau helpu cleifion i gael gwasanaeth hyn eu hystyried yma yng Nghymru ar y cyd â chais am gyffur, fel y gallwn ni nid yn unig helpu'r diwydiant cyffuriau a'r diwydiant fferyllol - oherwydd, wrth gwrs, maen nhw'n bodoli, ac mae'n rhaid iddyn nhw fodoli, er fy mod yn deall y gallai'r paramedrau newid - ond hefyd o ran sut y gallai'r cleifion elwa? Oherwydd weithiau, rwy'n ddiffuant yn credu ei fod mor uchel o ran pris, bod hynny'n effeithio ar sut y gall y GIG ganiatáu i'r cyffuriau hynny gael eu rhoi ar y farchnad. Felly, mae'n rhaid i ni ddod o hyd i ffordd, os yw'r cyffuriau hyn wir yn newid bywydau pobl, eu bod yn gallu cael gafael arnynt, ond mewn ffordd sy'n foesegol ac sy'n helpu cymdeithas yn ei chyfanrwydd.
English: I agree entirely with the way that Bethan Sayed put the conundrum at the end of her question. Llywydd, can I express my frustration at the actions of Vertex here in Wales? This company said, in June this year, that it would put forward evidence and a proposal to the all-Wales medicines strategy group, and it has failed to do so. We cannot act to make the drugs available in Wales if the companies that supply them aren't prepared to put their products through the process that we have for their recognition. They said that they would do it in June. I wish that they would get on with it. We want patients in Wales to be able to benefit from medicines where those things have been properly considered. Patient access schemes are often part of the package that we agree with a company. The company was prepared to do it in Scotland, it's indicated that it was prepared to do it in Wales, yet it's failed to take the steps that it promised. I wish they would get on and do it.
Welsh: Cytunaf yn llwyr â'r modd y rhoddodd Bethan Sayed y benbleth ar ddiwedd ei chwestiwn. Llywydd, a gaf i fynegi fy rhwystredigaeth ynghylch gweithredoedd Vertex yma yng Nghymru? Dywedodd y cwmni hwn, ym mis Mehefin eleni, y byddai'n cyflwyno tystiolaeth a chynnig gerbron grŵp strategaeth feddyginiaethau Cymru gyfan, ac mae wedi methu â gwneud hynny. Ni allwn weithredu i sicrhau bod y cyffuriau ar gael yng Nghymru os nad yw'r cwmnïau sy'n eu cyflenwi'n fodlon rhoi eu cynnyrch drwy'r broses sydd gennym ni i'w cydnabod. Fe wnaethon nhw ddweud y bydden nhw yn ei wneud ym mis Mehefin. Byddai'n dda gennyf pe bydden nhw'n bwrw ymlaen â hynny. Rydym ni eisiau i gleifion yng Nghymru allu elwa ar feddyginiaethau lle y rhoddwyd ystyriaeth briodol i'r pethau hynny. Mae cynlluniau helpu cleifion i gael gwasanaeth yn aml yn rhan o'r pecyn yr ydym ni'n ei gytuno arno gyda chwmni. Roedd y cwmni'n fodlon ei wneud yn yr Alban, maen nhw wedi dweud eu bod yn fodlon ei wneud yng Nghymru, ac eto mae wedi methu â chymryd y camau a addawyd ganddo. Byddai'n dda gennyf pe bydden nhw'n mynd ati i wneud hynny.
English: I thank the Member. At the year end 2018-19, 36-week waits in the health board had fallen by 22 percent over the year, and stood at the lowest figure since April 2014. The health Minister has made available £50 million to health boards to build on recent progress and to improve waiting times further by March 2020. The Swansea Bay UHB has received, of course, its share of that funding.
Welsh: Diolch i'r Aelod. Ar ddiwedd y flwyddyn 2018-19, roedd amseroedd aros 36 wythnos yn y Bwrdd Iechyd wedi gostwng gan 22 y cant yn ystod y flwyddyn, a hwn oedd y ffigur isaf ers mis Ebrill 2014. Mae'r Gweinidog iechyd wedi sicrhau bod £50 miliwn ar gael i fyrddau iechyd i barhau â'r cynnydd a wnaed yn ddiweddar ac i wella amseroedd aros ymhellach erbyn mis Mawrth 2020. Mae Bwrdd Iechyd Prifysgol Bae Abertawe wedi cael ei gyfran o'r arian hwnnw, wrth gwrs.
English: Well, the Member's account demonstrates the pressures that public services in Wales are in 10 years into austerity, with the uncertainty that Brexit places on essential staff in our public services, and when pension arrangements mean that consultants in Wales are withdrawing from activity that otherwise they would have routinely been prepared to carry out. Now, of course, we expect all patients to be seen in order of clinical priority and that routine patient care is delivered in a timely fashion, but nobody here in this Chamber should be under any illusion about the very real pressures that all our public services, including the health service, are facing and the challenges that that poses when providing care in the timely way in which we would wish to see it. As I said, Llywydd, The Swansea Bay UHB succeeded last year across the range of things that it does in reducing longer waiting times and the additional money that the health Minister has provided earlier than ever in this financial year gives them the best opportunity we can provide to go on reducing those waiting times further.
Welsh: Wel, mae'r hyn y mae'r Aelod yn ei ddweud yn dangos y pwysau sydd ar wasanaethau cyhoeddus yng Nghymru 10 mlynedd i mewn i gyni, gyda'r ansicrwydd y mae Brexit yn ei roi ar staff hanfodol yn ein gwasanaethau cyhoeddus, a phan fo trefniadau pensiwn yn golygu bod meddygon ymgynghorol yng Nghymru yn tynnu'n ôl o weithgarwch y bydden nhw fel arall wedi bod yn barod i'w gynnal fel mater o drefn. Nawr, wrth gwrs, rydym ni'n disgwyl i bob claf gael ei weld yn nhrefn blaenoriaeth glinigol a bod gofal rheolaidd i gleifion yn cael ei ddarparu mewn modd amserol, ond ni ddylai unrhyw un yn y fan yma yn y Siambr hon dwyllo ei hun ynghylch y pwysau gwirioneddol y mae ein holl wasanaethau cyhoeddus, gan gynnwys y gwasanaeth iechyd, yn eu hwynebu a'r heriau y mae hynny'n eu hachosi wrth ddarparu gofal yn y modd amserol yr ydym ni'n dymuno ei weld. Fel y dywedais, Llywydd, llwyddodd Fwrdd Iechyd Bae Abertawe y llynedd, ar draws yr amrywiaeth o bethau y mae'n ei wneud, i leihau amseroedd aros hwy ac mae'r arian ychwanegol y mae'r Gweinidog iechyd wedi ei ddarparu yn gynharach nag erioed yn y flwyddyn ariannol hon yn rhoi'r cyfle gorau y gallwn ni ei roi iddyn nhw i barhau i leihau'r amseroedd aros hynny ymhellach.
English: I thank the Member. The Minister for Economy and Transport has regular discussions with Transport for Wales on the performance of rail services across the Wales and borders service. Transport for Wales are currently finalising their preparations for the autumn and winter months to underpin the reliability of their services.
Welsh: Diolch i'r Aelod. Mae Gweinidog yr Economi a Thrafnidiaeth yn cynnal trafodaethau rheolaidd â Thrafnidiaeth Cymru ar berfformiad gwasanaethau rheilffordd ar draws gwasanaeth Cymru a'r Gororau. Mae Trafnidiaeth Cymru wrthi'n cwblhau eu paratoadau ar gyfer misoedd yr hydref a'r gaeaf fel sail i ddibynadwyedd eu gwasanaethau.
English: I thank the First Minister for that reply. He'll know that 24 per cent of the population in Mid and West Wales are over 65 and older people in particular rely on various forms of public transport more than others to get about. He'll be aware also of the fiasco of the concessionary bus pass website for the renewal scheme, which crashed on 11 September and took two weeks to get up and running again. Would he give us an assurance that everybody who wants to renew a bus pass will be able to do so before the end of the year? And given that overcrowding on trains and delays and cancellations are so frequently in the news, can he assure us that Transport for Wales is actually fit for purpose?
Welsh: Diolch i'r Prif Weinidog am yr ateb yna. Bydd yn ymwybodol bod 24 y cant o boblogaeth y Canolbarth a'r Gorllewin dros 65 oed a bod pobl hŷn yn arbennig yn dibynnu mwy ar wahanol fathau o gludiant cyhoeddus nag eraill i fynd o le i le. Bydd yn ymwybodol hefyd o lanast y wefan tocynnau bysiau rhatach ar gyfer y cynllun adnewyddu, a dorrodd ar 11 Medi a chymerwyd pythefnos iddi fod yn weithredol eto. A wnaiff ef roi sicrwydd i ni y bydd pawb sydd am adnewyddu tocyn bws yn gallu gwneud hynny cyn diwedd y flwyddyn? Ac o gofio bod gorlenwi ar drenau ac oedi a chanslo i'w weld mor aml ar y newyddion, a all ef ein sicrhau bod Trafnidiaeth Cymru yn addas i'w ddiben mewn gwirionedd?
English: I thank the Member for the opportunity to reassure others in the Chamber that the website is now operating very effectively, and that as of this morning 211,000 had registered with it and that it is working in the way that we had originally intended. As for Transport for Wales, Members will have seen the statements put out by the Minister for transport at the end of last week demonstrating the changes that will be made on 15 December. They will see a 10 per cent increase in the number of passengers who can be carried on our railways. That will go alongside the £194 million investment in stations across Wales. It will lie alongside the reductions in fares that I mentioned earlier for children and for older people. It will lie alongside improvements that are being made, for example, to passenger experience, in information, and in Wi-Fi. Transport for Wales has the most ambitious programme of improvements to rail services in Wales during the whole period of devolution. They have embarked on that programme. As was always said, it will last over a period of years, and citizens and passengers in Wales are already seeing the benefits.
Welsh: Diolch i'r Aelod am y cyfle i dawelu meddwl eraill yn y Siambr fod y wefan bellach yn gweithredu'n effeithiol iawn, a hyd at y bore yma, bod 211,000 wedi cofrestru arni, a'i bod yn gweithio yn y ffordd yr oeddem ni wedi ei fwriadu'n wreiddiol. O ran Trafnidiaeth Cymru, bydd yr Aelodau wedi gweld y datganiadau a gyflwynwyd gan y Gweinidog trafnidiaeth ddiwedd yr wythnos diwethaf yn dangos y newidiadau a fydd yn cael eu gwneud ar 15 Rhagfyr. Byddan nhw'n gweld cynnydd o 10 y cant yn nifer y teithwyr y gellir eu cludo ar ein rheilffyrdd. Bydd hynny'n cyd-fynd â'r buddsoddiad o £194 miliwn mewn gorsafoedd ledled Cymru. Bydd yn cyd-fynd â'r gostyngiadau mewn prisiau a grybwyllais yn gynharach ar gyfer plant a phobl hŷn. Bydd yn cyd-fynd â gwelliannau sy'n cael eu gwneud, er enghraifft, i brofiad teithwyr, o ran gwybodaeth, ac o ran Wi-Fi. Mae gan Trafnidiaeth Cymru y rhaglen fwyaf uchelgeisiol o welliannau i wasanaethau rheilffyrdd yng Nghymru a welwyd yn ystod holl gyfnod datganoli. Maen nhw wedi dechrau ar y rhaglen honno. Fel y dywedwyd bob amser, bydd yn para dros gyfnod o flynyddoedd, ac mae dinasyddion a theithwyr yng Nghymru eisoes yn gweld y manteision.
English: I'm pleased to say that I've recently agreed community facilities programme grants worth £2.72 million to 22 projects. These awards bring the total number of projects funded by the programme to 157, a total of £27.3 million helping to improve community-run facilities across Wales.
Welsh: Rwy'n falch o ddweud fy mod wedi cytuno'n ddiweddar ar grantiau'r rhaglenni cyfleusterau cymunedol gwerth £2.72 miliwn i 22 o brosiectau. Mae'r dyfarniadau hyn yn dod â chyfanswm nifer y prosiectau a ariennir gan y rhaglen i 157, sef cyfanswm o £27.3 miliwn sy'n helpu i wella cyfleusterau a gynhelir gan gymunedau ledled Cymru.
English: Thank you, Deputy Minister, for that update. I truly welcome the CFAP funding in Cynon Valley. It has helped some really amazing projects to get off the ground. But having said that, from my experience of dealing with community groups that are going through the application process, the timelines given to them are often unclear, the dates by which they expect officials to reply to them, or for funding to be confirmed, can often slip, and that makes the process very, very stressful for applicants and can lead to them losing other vital grants that are time sensitive. Will the Welsh Government look into the CFAP process to see what more can be done to progress bids in a timely manner and to minimise the stress placed upon applicants?
Welsh: Diolch, Dirprwy Weinidog, am y diweddariad yna. Rwyf i wir yn croesawu cyllid y rhaglen cyfleusterau a gweithgareddau cymunedol yng Nghwm Cynon. Mae wedi helpu rhai prosiectau cwbl ryfeddol i gychwyn. Ond wedi dweud hynny, o fy mhrofiad i o ymwneud â grwpiau cymunedol sy'n mynd drwy'r broses ymgeisio, mae'r llinellau amser a roddir iddyn nhw yn aml yn aneglur, gall y dyddiadau y maen nhw'n disgwyl i swyddogion ymateb iddyn nhw, neu i'r arian gael ei gadarnhau lithro, ac oherwydd hynny, gall y broses achosi llawer o straen i ymgeiswyr a gall arwain at golli grantiau hanfodol eraill sy'n ddibynnol ar amser. A wnaiff Llywodraeth Cymru ymchwilio i broses y rhaglen cyfleusterau a gweithgareddau cymunedol i weld beth mwy y gellir ei wneud i ddatblygu cynigion mewn modd amserol ac i leihau'r straen ar ymgeiswyr?
English: I thank Vikki Howells very much for her question and also for recognition of what the community facilities programme has brought in terms of investment to her constituency of Cynon Valley. But it is also very helpful to have that feedback regarding the application process. I think one of the strengths of the community facilities programme is that it is a rolling programme; there's not one cut-off date. So, it means that we can make awards and grant decisions throughout the year, and often, as you say, it's in partnership with other funding bids. Each project has a named case officer and they must keep in regular contact and provide a focus for communication. But it is good to see that in Cynon Valley, those three projects recently approved, including Cylch Meithrin Seren Fach - a refurbished building and expanded services - is one that will make a huge difference to that community.
Welsh: Diolch yn fawr i Vikki Howells am ei chwestiwn a hefyd am gydnabod yr hyn y mae'r rhaglen cyfleusterau cymunedol wedi ei gyflawni o ran buddsoddi yn ei hetholaeth hi, Cwm Cynon. Ond mae hefyd yn ddefnyddiol iawn cael yr adborth hwnnw ynglŷn â'r broses ymgeisio. Rwy'n credu mai un o gryfderau'r rhaglen cyfleusterau cymunedol yw ei bod yn rhaglen dreigl; nid oes dyddiad terfyn penodol. Felly, mae'n golygu y gallwn ni wneud dyfarniadau a phenderfyniadau grant drwy gydol y flwyddyn, ac yn aml, fel y dywedwch, mae'n gweithio mewn partneriaeth â cheisiadau ariannol eraill. Mae gan bob prosiect swyddog achos penodol ac mae'n rhaid iddyn nhw gadw mewn cysylltiad rheolaidd a darparu canolbwynt ar gyfer cyfathrebu. Ond mae'n dda gweld bod y tri phrosiect hynny yng Nghwm Cynon, a gymeradwywyd yn ddiweddar, gan gynnwys Cylch Meithrin Seren Fach - adeilad wedi ei adnewyddu a gwasanaethau wedi eu hehangu - sydd yn un a fydd yn gwneud gwahaniaeth enfawr i'r gymuned honno.